Аляксандр Коржыч праходзіў службу ў 3-й школе 72-га гвардзейскага Аб'яднанага навучальнага цэнтра ў Печах, а З. — у 307-й школе. Школы размешчаныя ў розных воінскіх частках і ў розных будынках, якія знаходзяцца прыблізна ў 5 хвілінах хады ад медроты, дзе знайшлі цела радавога. Выпадкова апынуцца ў падвале, у якім Коржыча знайшлі павешаным, даволі складана. Гэтае памяшканне не было зачыненае на замок, але не выкарыстоўвалася, таму туды доўгі час ніхто не заходзіў.